Vilniaus apskrities vyriausiasis policijos komisariatas

miniatiūra|2016 m.
miniatiūra|Vilniaus m. 1-asis komisariatas

Vilniaus apskrities vyriausiasis policijos komisariatas – Vilniaus apskrities policijos komisariatas.

 Istorija 
1991 m. įkurtas  kaip Vilniaus miesto vyriausiasis policijos komisariatashttp://118.15min.lt/imones/vilniaus-apskrities-vyriausiasis-policijos-komisariatas/7548285 , pertvarkius Vilniaus m. vidaus reikalų valdybą bei jos skyrius. Priklausė Vilniaus m. 1–6 komisariatai, jiems pavaldžios nuovados.

1999 m. prie Vilniaus miesto vyriausiojo policijos komisariato prijungta Policijos departamento Viešosios policijos valdybos užsienio šalių atstovybių apsaugos rinktinė „Vytis“. 2000 m. išplėtus Vilniaus miesto savivaldybės ribas, įkurtas Septintasis policijos komisariatas.http://vilnius.policija.lt/index.php/lt/apiemus/istorija 

2001 m. panaikinus Transporto policijos tarnybą, jai pavaldus Vilniaus transporto policijos komisariatas perėjo Vilniaus miesto vyriausiajam policijos komisariatui. Tais pačiais metais Vilniaus miesto vyriausiojo policijos komisariato Kinologijos centras prijungtas prie Lietuvos policijos mokymo centro. 2002 m. rinktinė „Vytis“ tapo atskira Lietuvos viešosios policijos rinktine „Vytis“, o komisariato Pataisos darbų inspekcija perduota Kalėjimų departamentui.

2008 m. Vilniaus miesto policijos komisariatų pasų poskyriai sujungti į Vilniaus miesto vyriausiojo policijos komisariato Migracijos valdybą. 2008 m. komisariatas pervadintas į Vilniaus apskrities vyriausiąjį policijos komisariatą ir prie jo prijungti Elektrėnų, Šalčininkų, Širvintų, Švenčionių, Trakų, Ukmergės ir Vilniaus rajonų policijos komisariatai.

2010 m. panaikinti Transporto ir Penktasis policijos komisariatai, Septintasis policijos komisariatas tapo Penktuoju policijos komisariatu, Vilniaus rajono policijos komisariato pasų poskyris prijungtas prie Vilniaus apskrities vyriausiojo policijos komisariato Migracijos valdybos. 2011 m. perėmė asmens tapatybės ir pilietybės patvirtinančių dokumentų išdavimo organizavimą Vilniaus apskrityje iš Migracijos departamento.https://archive.today/20151211133556/http://www.migracija.lt/index.php?-1189156822

2012 m. prie komisariato prijungta Lietuvos viešosios policijos rinktinė „Vytis“, panaikintos policijos nuovados. 2014–2015 m. pertvarkant kriminalinę policiją, iš Elektrėnų, Šalčininkų, Širvintų, Švenčionių, Trakų, Ukmergės ir Vilniaus rajonų policijos komisariatų buvo perimtos kriminalinės žvalgybos, analizės ir kriminalistinių tyrimų funkcijos. 2014 m. Elektrėnų, Šalčininkų, Švenčionių, Trakų ir Ukmergės rajonų policijos komisariatų migracijos poskyriai prijungti prie Vilniaus apskrities vyriausiojo policijos komisariato Migracijos valdybos.

2016 m. įvykdžius išstatutinimą, pertvarkyti administracijos padaliniai, taip pat perimtas policijos pajėgų valdymas iš kitų Vilniaus apskrities policijos komisariatų. Tais pačiais metais aplinkosaugos Vilniuje užtikrinimas perduotas Vilniaus miesto savivaldybės Viešosios tvarkos skyriui.

2017 m. panaikintos policijos nuovados. 2019 m. panaikintas Ketvirtasis policijos komisariatas, kuris prijungtas prie Trečiojo policijos komisariato, o Migracijos valdyba tapo pavaldi Migracijos departamentui.http://vilnius.policija.lrv.lt/lt/naujienos/vilniaus-apskrities-policijos-istaigoje-strukturiniai-pakeitimai http://vilnius.policija.lrv.lt/lt/naujienos/nuo-liepos-1-d-sostines-policijos-migracijos-valdyba-migracijos-departamento-padalinys  2022 m. įvykdyta rinktinių pertvarka – patrulių ir „Vyčio“ rinktinės buvo sujungtos į Reagavimo valdybą.

 Struktūra 
Kriminalinė policija – Kriminalistinių tyrimų skyrius, Kriminalinės policijos specialiųjų užduočių valdyba, Kriminalinės policijos informacijos analizės skyrius, Kriminalinės policijos žvalgybos valdyba, Kriminalinės policijos organizuoto nusikalstamumo tyrimo valdyba, Kriminalinės policijos sunkių nusikaltimų tyrimo valdyba, Kriminalinės policijos nusikaltimų nuosavybei tyrimo valdyba, Kriminalinės policijos ekonominių nusikaltimų tyrimo valdyba, Kriminalinės policijos nusikalstamų veikų registravimo skyrius

Viešoji policija – Kelių policijos valdyba, Viešosios tvarkos valdyba, Operatyvaus valdymo skyrius

Administracija – Valdymo organizavimo skyrius, Personalo skyrius, Dokumentų valdymo skyrius, Vidaus tyrimų skyrius, Imuniteto skyrius, Informatikos ir ryšių skyrius, Finansų skyrius, Aptarnavimo skyrius, Komunikacijos poskyris

 Vadai 
 1991–1997 m. Vytautas Leipus
 1997–1999 m. Česlovas Kazimieras Blažys
 1999–2005 m. Erikas Kaliačiushttps://web.archive.org/web/20070624000833/http://vilnius.policija.lt/default.aspx?Element=I_Manager2&TopicID=50&IMAction=ViewArticles
 2005–2009 m. Sigitas Mecelica
 2009–2016 m. Kęstutis Lančinskas
 2016–2022 m. Saulius Gagas
 2022–2024 m. Renaldas Žekonis

 Šaltiniai 

 Nuorodos 
 Komisariato svetainė 

Kategorija:Vilnius
Kategorija:Lietuvos policijos komisariatai